Carolina Maira Johansen

Carolina Maira Johansen (født 1960 i Santiago i Chile) er en norsk og chilensk tidligere programleder i NRK, nå programrådgiver for FOKUS Kvinner.

Biografi

Utdanning 
Johansen avbrøt sine medisinstudier i Chile da hun flyttet med sin mor til Norge. I Norge tok hun cand.mag.-grad i språkfag og journalistutdannelse ved Norsk journalisthøgskole.

Karriere 
Fra 1997 til 2008 arbeidet hun som journalist for NRK. Hun var blant annet den første programlederen for NRK-programmet Migrapolis, samt reporter for NRK Østlandssendingen og NRKs 17. mai-sending i 2006.

Siden 2008 har hun vært programrådgiver for Forum for Kvinner og Utviklingsspørsmål (FOKUS Kvinner), og er ansvarlig for deres programportefølje i Colombia.

Privatliv 
Johansen er datter av Inés Vargas, som giftet seg med politikeren Reiulf Steen og flyttet til Norge. Hun var gift med Ap-politiker Raymond Johansen frem til 2015, og beholdt etternavnet etter skilsmissen.

Referanser

Eksterne lenker 
 
 

NRK-journalister
Norske journalister
Personer fra Oslo
Personer fra Santiago de Chile
Fødselsdato ikke oppgitt
Programledere for NRK